
REFERAT


Spatiul cu alta destinatie decat aceea de locuinta din Timisoara, str. Lenau nr. 10, inscris in cartea Funciara nr. 402811 – C1-U9 Timisoara ( provenita din conversia de pe hartie a CF nr. 20267 ) nr. top 208/I este in proprietatea Municipiului Timisoara – domeniul public – in administrarea Consiliului Local Timisoara.

In spatiu functioneaza DIRECTIA DE SANATATE PUBLICA A JUDETULUI TIMIS cu destinatia de sediu in baza unui contract de inchiriere incheiat cu Spitalul Clinic de Urgenta pentru Copii “ Louis Turcanu “  anterior intabularii dreptului de proprietate a Municipiului Timisoara – domeniul public, deoarece spatiul era in proprietatea Statului Roman in administrarea Spitalului Clinic de Urgenta pentru Copii “ Louis Turcanu “ prin Hotararea Consiliului Local al Municipiului Timisoara nr. 221/30.05.2006.

În baza Hotărârii Guvernului României nr.866/2002 imobilele compuse din construcţii şi terenuri aferente în care îşi desfăşoară activitatea Spitalul Clinic de Urgenţă pentru Copii „Louis Ţurcanu”, au trecut din domeniul privat al Statului şi din administrarea Ministerului Sănătăţii şi Familiei, în domeniul public al municipiului Timişoara şi administrarea Consiliului Local al Municipiului Timişoara.


Preluarea acestor imobile s-a făcut pe bază de protocol încheiat între Spitalul Clinic de Urgenţă pentru Copii „Louis Ţurcanu” şi Consiliu Local Timişoara.


Prin Hotararea Consiliului Local al Municipiului Timisoara nr. 221/30.05.2006 emisa in conformitate cu art.1, alin.1 din Ordonanţa Guvernului nr. 70/2002 modificată şi completată prin Legea nr.99/2004 şi Ordonanţa Guvernului nr. 78/19.08.2004, privind administrarea unităţilor sanitare publice de interes judeţean şi local, spatiul din Timisoara, str. Lenau nr. 10 a fost transmis in administrarea Spitalului Clinic de Urgenta pentru Copii “ Louis Turcanu “ deoarece la aceea data in spatiu functiona Policlina Stomatologica pentru copii.

Art. 1, alin. 1 din Ordonanta Guvernului nr. 70/2002, modificata si completata precizeaza ca : „Terenurile si cladirile in care isi desfasoara activitatea unitatile sanitare publice de interes judetean sau local, denumite in continuare unitati sanitare publice, sunt parte integranta a domeniului public al judetelor, comunelor, oraselor si municipiilor si se dau in administrarea unitatilor sanitare publice prin hotarare a consiliului local”.

Avand in vedere faptul ca in spatiul cu alta destinatie decat aceea de locuinta din Timisoara, str. Lenau nr. 10 nu isi desfasoara activitatea Spitalul Clinic de Urgenta pentru Copii “ Louis Turcanu “, spatiul fiind folosit ca sediu al Directiei de Sanatate Publica a Judetului Timis nu se mai justifica dreptul de administrare al unitatii sanitare asupra spatiului.

Avand in vedere cele prezentate, 
PROPUNEM :

Aprobarea de catre  Consiliului Local al Municipiului Timisoara a unui proiect de hotarare privind :

1. Revocarea dreptului de administrare al Spitalului Clinic  de Urgenta pentru Copii „ Louis Turcanu „ Timisoara asupra spatiului cu alta destinatie decat aceea de locuinta situat in Timisoara, str/. Lenau nr. 10, inscris in cartea Funciara nr. 402811 – C1-U9 Timisoara ( provenita din conversia de pe hartie a CF nr. 20267 ) nr. top 208/I in proprietatea Municipiului Timisoara – domeniul public.
Se modifica in mod corespunzator Anexa la Hotararea Consiliului Local al Municipiului Timisoara nr. 221/30.05.2006 privind transmiterea din administrarea Consiliului Local al municipiului Timişoara în administrarea Spitalului Clinic de Urgenţă pentru Copii " Louis Ţurcanu " Timişoara a imobilelor în care îşi desfăşoară activitatea şi care fac parte din Domeniul Public al municipiului Timişoara.

2. Atribuirea, pe o perioada de 5 ani, a spatiului cu alta destinatie decat aceea de locuinta din Timisoara, str. Lenau nr. 10, inscris in cartea Funciara nr. 402811 – C1-U9 Timisoara ( provenita din conversia de pe hartie a CF nr. 20267) nr. top : 208/I , in proprietatea Municipiului Timisoara – domeniul public – in administrarea Consiliului Local Timisoara, pe baza de contract de inchiriere, catre DIRECTIA DE SANATATE PUBLICA A JUDETULUI TIMIS, cu destinatia de sediu.

